b'\n_START_ARTICLE_\nIvanka \xc5\xa0kof\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0kofova je leta 1951 kon\xc4\x8dala u\xc4\x8ditelji\xc5\xa1\xc4\x8de v Tolminu in nato pou\xc4\x8devala v ve\xc4\x8d krajih na Primorskem. Leta 1966 se je izselila v Avstralijo, tam opravljala razli\xc4\x8dna dela in ob delu leta 1978 kon\xc4\x8dala \xc5\xa1tudij knji\xc5\xbeni\xc4\x8darstva na Kraljevem in\xc5\xa1titutu v Melbournu ter se nato zaposlila v ljudski knji\xc5\xbenici Slovenskega primorskega kluba Jadran v Melbournu. V knji\xc5\xbenici je vodila dopolnilni pouk sloven\xc5\xa1\xc4\x8dine in skrbela za kulturne prireditve. Sestavila je priro\xc4\x8dnik za pou\xc4\x8devanje sloven\xc5\xa1\xc4\x8dine, zgodovine in zemljepisa za dru\xc5\xa1tvene \xc5\xa1ole. Bila pa je tudi doposnica v slovenska glasila in tajnica Zdru\xc5\xbeenja jugoslovanskih pisateljev Avstralije in Nove Zelandije ter urednica slovenskega dela ve\xc4\x8djezi\xc4\x8dne zbirke poezije, proze in drame Our Paths (Melbourne, 1986), v kateri je objavilo svoja dela tudi ve\xc4\x8d slovenskih pisateljev iz Avstralije. Svoje spomine na italijansko okupacijo Primorske ter \xc5\xbeivljenje v Avstraliji je opisala v knjigi Skozi ogenj in pepel (COBISS)'